Feskenn
Ar feskennoù (pe ar feskinier, pe an divfeskenn), pe peñsoù, pe ar c'hlunioù (pe an divglun) eo al lodenn fonnusañ eus revr an dud.

Kig 
Komzet e vez eus feskenn un ejen ivez pa gomzer eus boued.

Feskennoù an dud 

Teir c'higenn gluteus dreist-holl a zo ouzh o ober: ar gluteus bras, ar gluteus krenn, hag ar gluteus bihan. 
Gante o-zeir eo e c'haller sevel ar c'haol ha treiñ ar vorzhed.

Gerioù deveret 
 Ur feskennad, a zo un taol, pe taolioù, war ar feskinier. Peñsad, revrad, revriad, tersad, zo heñvelster. 
 Feskennata (evel peñsata, tersata) zo skeiñ war ar feskinier. An ober-se, e-barzh an desevel bugale, zo deuet da vout diamzeriet. E-barzh revelezh tud zo avat n'eo ket. 
 Un den feskennek, a zo tersek, peñsek. 
 An anv Peñseg zo brudet e Kerne Izel, ha dre Vreizh a-bezh gant ar politikour Louis Le Pensec hag ar reder war varc'h-houarn Ronan Pensec.

Gerioù heñvelster 

Sede un nebeud gerioù all a reer ganto e-lec'h lavarout feskennoù:
 peñsoù
 tersoù
 divglun, eus ar ger klun, nebeud anavezet nemet e Bro-Wened;
 pastelloù
 moñselloù
 leternioù

Arz

Awenet eobet an arzourien gant feskennoù brav. 
 Gwelout Venus Kallipygos‎ .

Pennadoù kar a dost pe a bell 
 revr

Heñvelson 

 Ur feskenn zo ivez ur feskad, pe ur feskennad, pe un teskad, ur guchenn, ur malan, er bomm ur feskenn blouz. 

 Komzet e vo ivez eus ur feskenn bannieloù.

 Feskennoù ul levr zo ur strollad (pe strobad) pajennoù, pe kaieroù.

Revr